Vesthimmerlands Kommune - lyst til at gøre en forskel
Macintosh HD:Users:Anette:Desktop:VHK_PRI_Blaa_venstre_WORD.jpg

AFGØRELSE

Miljøgodkendelse

af kvægbruget på

Vilstedvej 2, 9670 Løgstør

Gældende fra

8. april 2021

# Indholdsfortegnelse

[1. Indholdsfortegnelse 2](#_Toc48907408)

[2. Afgørelse 3](#_Toc48907409)

[3. Situationsplan 5](#_Toc48907410)

[4. Vilkår 6](#_Toc48907411)

[4.1 Anlæg 6](#_Toc48907412)

[4.2 Anvendt teknik 7](#_Toc48907413)

[4.3 Forebyggelse af gener 8](#_Toc48907414)

[4.4 Forebyggelse af forurening 9](#_Toc48907415)

[4.5 Tilsyn, kontrol og egenkontrol 10](#_Toc48907416)

[4.6 Ophør 10](#_Toc48907417)

[5. Kommunens vurdering 11](#_Toc48907418)

[5.1 Generelle forhold 11](#_Toc48907419)

[5.2 Anlæggets placering 11](#_Toc48907420)

[5.3 Gener fra husdyrbruget 13](#_Toc48907421)

[5.4 Forurening fra husdyrbruget 13](#_Toc48907422)

[5.5 Bedste tilgængelige teknologi (BAT) 14](#_Toc48907423)

[5.6 Samlet vurdering 15](#_Toc48907424)

[6. Øvrige oplysninger 16](#_Toc48907425)

[6.1 Andre tilladelser 16](#_Toc48907426)

[6.2 Offentliggørelse 16](#_Toc48907427)

[6.3 Tilsynsmyndighed 16](#_Toc48907428)

[6.4 Klage og søgsmål 16](#_Toc48907429)

[6.5 Underretning 17](#_Toc48907430)

[6.6 Stamdata 18](#_Toc48907431)

[7. Bilag 19](#_Toc48907432)

[7.1 Projektbeskrivelse og konsekvensvurdering](#_Toc48907433)

[7.2 Beplantningsplan](#_Toc48907434)

[7.3 Ansøgningsskemaer – ikke vedhæftet kan rekvireres](#_Toc48907435)

# Afgørelse

Vesthimmerlands Kommune meddeler hermed miljøgodkendelsen efter § 16 a stk. 1 i husdyrbrugsloven[[1]](#footnote-2) til at udvide husdyranlægget på Vilstedvej 2, 9670 Løgstør, matr. nr. 8a Oudrup By, Oudrup. Bedriftens CVR-nr. er 19 861 171 og bedriftens husdyrproduktion har CHR nr. 31 452.

Godkendelse er givet på de vilkår som er listet i afsnit 4. Bedriften skal til enhver tid leve op til gældende regler i love og bekendtgørelser – også selv om disse regler måtte være skærpende i forhold til vilkårene i denne godkendelse.

Der meddeles dispensation til at opføres en gyllebeholder min. 10 m fra naboskel[[2]](#footnote-3) samt en møddingsplads min. 20 m fra egen vandboring.

Trin 1 i godkendelsen betragtes som udnyttet, når afgørelsen er meddelt i sidste instans, da denne del af projektet ikke omfatter byggeri. Godkendelsens trin 2 samt tilladelse til opførelsen af møddingsplads, og gyllebeholdere bortfalder helt eller delvis, for de enkelte dele af projektet, der ikke er gennemført samt byggeri, der ikke er færdigmeldt inden 6 år fra denne afgørelse er meddelt.

Hvis godkendelsen har været udnyttet ifølge ovenstående, men herefter ikke har været driftsmæssigt udnyttet, helt eller delvist, i tre på hinanden følgende år, så bortfalder den del af godkendelsen, der ikke har været udnyttet de seneste tre år.

Miljøgodkendelsen omfatter

Godkendelsen omfatter opførelse af en kostald og et malkecenter nord for ejendommens nuværende bygninger der forbindes med en uoverdækket drivgang, samt en ensilageplads i tilknytning til de eksisterende pladser og en mødding. Derudover opføres 2 gyllebeholdere på 5.000 m3 ca. 250 m øst for anlægget. Dyreholdet i nuværende kostald ændres og produktionen udvides i nuværende malkecenter. Se afsnit 3 – situationsplan.

Vurdering

Ansøgningsmaterialet og den medfølgende projektbeskrivelse[[3]](#footnote-4) er gennemgået, vurderet[[4]](#footnote-5) og fundet tilfredsstillende. Husdyrgodkendelsesbekendtgørelsens beskyttelsesniveauer og krav er dokumenteret overholdt.

Der gives dispensation til at fravige afstandskrav til henholdsvis nabos skel på 30 m og ikke almen vandforsyning på 25 m. Således tillades det, at Gyllebeholder 3 opføres min 10 m fra ubeboet naboskel samt at møddingspladsen opføres min. 20 m fra ikke almenvandforsyning, da vand fra pladsen håndteres så det ikke kan komme til boringen.

Vesthimmerlands Kommune vurderer, at det ansøgte byggeri er erhvervsmæssigt nødvendigt for den pågældende ejendoms drift og kan opføres uden det indvirke på områdets landskabelige værdier. Vi vurderer,at projektet ikke vil forringe tilstanden af beskyttede naturtyper såvel i som uden for Natura 2000 områder. På baggrund af den eksisterende viden om arternes udbredelse vurderes det endvidere, at projektet ikke vil forringe levevilkårene for plante- og dyrearter.

På den baggrund vurderer kommunen, at udvidelsen af staldanlægget, der giver mulighed for et større malkekvæghold samt opdræt af egne kvier, ikke vil medføre væsentlige miljømæssige påvirkninger, når de anførte vilkår overholdes.

Vesthimmerlands Kommune

8. april 2021


Pernille Bildsøe Lynggaard

Miljøkemi

Godkendelsen er gældende fra: 8. april 2021

Klagefristen udløber: 6. maj 2021

# Situationsplan



Situationsplanen indeholder følgende bygninger mm.

Eksisterende

* 1. Kalvehytte 1,2 og 3
* 3. Kalveboks 2 (tom i dag)
* 4. Hesteboks
* 6. Kviestald
* 5. Ungdyrstald (nu malkecenter)
* Ensilagesilo 1 + 2
* Gyllebeholder 1

Nyt

* 7. Kostald
* 8. Malkecenter
* Ensilagesilo 3
* Gyllebeholder 2
* Gyllebeholder 3
* Møddingsplads

Skal nedrives

* 2. Kalveboks\_1 og kvier

# Vilkår

## Anlæg

1. Stalde og staldafsnit skal indrettes og anvendes som anført:

|  |  |  |  |  |  |
| --- | --- | --- | --- | --- | --- |
| Stald | Stald  afsnit | Staldtype | Produktions-areal, m2 | | Dyretyper |
|  |  |  | Trin 1 | Trin 2 |  |
| 1. Kalvehytter 1,2 og 3 - 317 m2 | 1.1 | Dybstrøelse | 158 | 158 | Alle kvægtyperne:  malke- og ammekøer, kvier, stude, slagtekalve og kalve |
| 2. Kalveboks\_1 og kvier – 207 m2 | 2.1 | Dybstrøelse | 94 | - | Alle kvægtyperne:  malke- og ammekøer, kvier, stude, slagtekalve og kalve |
| 3. Kalvebokse\_2 –  294 m2 | 3.1 | Dybstrøelse | 114 | 114 | Alle kvægtyperne:  malke- og ammekøer, kvier, stude, slagtekalve og kalve |
| 4. Hesteboks – 28 m2 | 4.1 | Dybstrøelse | 28 | 28 | Alle kvæg, Heste, Får og Geder |
| 5. Ungdyrstald – 435 m2 | 5.1 | Dybstrøelse | 33 | 334 | Alle kvægtyperne:  malke- og ammekøer, kvier, stude, slagtekalve og kalve |
| 5.2 | Sengestald med spalter (bagskyl eller ringkanal) | 91 | - | Alle kvægtyperne:  malke- og ammekøer, kvier, stude og slagtekalve |
| 6. Kviestald – 2.575 m2 | 6.1 | Dybstrøelse | 117 | 117 | Alle kvægtyperne:  malke- og ammekøer, kvier, stude og slagtekalve |
| 6.2 | Sengestald med fast gulv[[5]](#footnote-6) | 568 | 568 | Alle kvægtyperne:  malke- og ammekøer, kvier, stude og slagtekalve |
| 6.3 | Sengestald med spalter (bagskyl eller ringkanal)5 | 1.040 | 1.040 | Alle kvægtyperne:  malke- og ammekøer, kvier, stude og slagtekalve |
| 7. Kostald (Ny)  4.500 m2 | 7.1 | Fast drænet gulv med skraber og ajleafløb | - | 3.480 | Alle kvægtyperne:  malke- og ammekøer, kvier, stude og slagtekalve |
| 8. Malkecenter (Ny)  1.646 m2 | 8.1 | Dybstrøelse | - | 100 | Alle kvægtyperne:  malke- og ammekøer, kvier, stude og slagtekalve |
| 8.2 | Sengestald med spalter (bagskyl eller ringkanal) | - | 143 | Alle kvægtyperne:  malke- og ammekøer, kvier, stude og slagtekalve |

1. Der må ikke ske en udvidelse i dybstrøelsesarealet i ungdyrstalden, før både dybstrøelses arealet i ”kalveboks 1 og kvier” og arealet med sengestald i Ungdyrstalden er taget ud af drift.
2. Ibrugtagning af produktionsarealerne i kostald og nyt malkecenter må først ske, når både dybstrøelses arealet i ”kalveboks 1 og kvier” og arealet med sengestald i Ungdyrstalden er taget ud af drift.
3. Drivgang mellem Malkecenter og Kostald skal opføres med spalter. Den skal være indrettet således, at forurening af grundvand og overfladevand ikke finder sted, og således at overfladevand fra omliggende arealer og tage ikke kan løbe ind på drivgangen.
4. Gødningslagre skal indrettes og anvendes som anført:

|  |  |  |  |
| --- | --- | --- | --- |
| Anlæg | Gødningstype | Areal, m2 | Overdækning |
| Gyllebeholder 1, 2.500 m3 | Flydende | 617 | Tæt overdækning/ flydelag |
| Gyllebeholder 2, 5.000 m3 | Flydende | 1.262 | Tæt overdækning/ flydelag |
| Gyllebeholder 3, 5.000 m3 | Flydende | 1.262 | Tæt overdækning/ flydelag |
| Møddingplads | Fast (kvæg, heste, får og geder) | 100 | overdækkes med et tætsluttende og vandtæt materiale[[6]](#footnote-7) |

1. Ensilageopbevaringsanlæg skal indrettes og anvendes som anført:

|  |  |  |  |  |
| --- | --- | --- | --- | --- |
| Anlæg | Areal, m2 | Antal sektioner | Bagkant | Afløb til |
| Ensilagesilo 1 + 2 | 1.600 | 2 | Randzone | Opsamlingsbrønd til udsprinkling alternativt til gyllebeholder |
| Ensilagesilo 3 | 1.500 | 1 | Randzone |

## Anvendt teknik

Staldindretning og drift

1. Ny kostald skal opføres med ”fast drænet gulv med skraber og ajleafløb”. Skraberen skal være forsynet med en timer. Gulvene skal skrabes hver 2. time. Skaber skal vedligeholdes i overensstemmelse med producentens vejledning.
2. I dybstrøelsesafsnittene skal dybstrøelsen altid være tør i overfladen. Dette kan ske, ved at der hyppigt strøs med halm eller andet tørstof, eller ved hyppig udmugning.
3. Fast gulv i kviestald skal skrabes eller på anden vis rengøres 2 gange dagligt.

Landskab

1. Der skal etableres beplantning nord for malkecenteret efter den indsendte beplantningsplan (projektbeskrivelsens bilag 3). Den afskærmende beplantning skal plantes senest 1 år efter etableringen af malkecenteret og vedligeholdes med udskiftning af udgåede planter.
2. Kostald og malkecenter skal orienteres øst-vest med facade mod Aars vej. Facaderne skal flugte med eksisterende kviestald som vist i projektbeskrivelsens bilag 3. De skal opføres i samme stil og materiale som den eksisterende kviestald. Det vil sige i røde mursten med eternittag.
3. Kostald og malkecenter må maks. være 12,5 m høj.
4. Gyllebeholderne skal placeres nord-syd på matrikel nr. 8p Oudrup By, Oudrup. Begge skal placeres minimum 30 m fra skel mod øst (matrikel nr. 8 d Oudrup By, Oudrup), min. 15 m fra Lundbyvej mod syd og 10 m fra mark mod nord (matrikel nr. 3o Oudrup By, Oudrup).
5. Den nordlige gyllebeholder skal etableres først.
6. Der skal etableres en min. 1 meter bred eller 3-rækket afskærmende beplantning omkring de nye gyllebeholdere[[7]](#footnote-8) mod øst, vest og syd, som det fremgår af beplantningsplan projektbeskrivelsens bilag 3. Beplantningen skal sættes i en afstand til gyllebeholderne, der sikrer et arbejds- og sikkerhedsbælte rundt om beholderne. Den afskærmende beplantning skal plantes senest 1 år efter etableringen af gyllebeholderen og vedligeholdes med udskiftning af udgåede planter. Beplantningen skal være egnstypisk.

## Forebyggelse af gener

Lugt

1. Der skal altid være god staldhygiejne i alle staldafsnit
2. Hvis kommunen vurderer, at der opstår væsentlige lugtgener, der vurderes at være væsentligt større end det, der kan forventes ifølge grundlaget for miljøvurderingen, kan kommunen meddele påbud om, at der skal indgives og gennemføres afhjælpende handlinger/tiltag.

Støv

1. Transport til og fra ejendommen skal ske på en måde, som begrænser støvgener for omboende.

Støj

1. Virksomhedens bidrag til støjbelastningen i omgivelserne må ikke overstige følgende værdier:

|  |  |  |  |
| --- | --- | --- | --- |
| 🕭 | Mandag–fredag 07–18  Lørdag 07-14 | Mandag–fredag 18–22  Lørdag 14–22  Søn- og helligdage 07–22 | Alle dage  22–07 |
| Støjgrænse (dB(A)) | 55 | 45 | 40 |
| Referencetidsrum  (det mest støjbelastede tidsrum på X timer) | 8 timer | 1 time | ½ time |
| Maksimal værdien af støjniveauet må om natten ikke overstige 55 dB(A). | | | |

1. Virksomheden skal for egen regning dokumentere, at støjvilkårene overholdes, hvis tilsynsmyndigheden finder det påkrævet. Dokumentation for overholdelse af støjkravene kan være i form af målinger i anlæggets omgivelser (under fuld drift) eller kildestyrke-målinger ved de enkelte støjkilder kombineret med beregninger efter den fælles nordiske beregningsmodel for industristøj.

Lys

1. Belysning i stalde skal være slukket eller neddroslet mellem kl. 23 og kl. 06, med mindre menneskelig aktivitet er påkrævet i stalden.

Skadedyr

1. På husdyrbruget skal der foretages effektiv fluebekæmpelse i overensstemmelse med retningslinjerne fra Aarhus Universitet, Institut for Agroøkologi.
2. På husdyrbruget skal der foretages effektiv rottebekæmpelse.

## Forebyggelse af forurening

Opbevaring af husdyrgødning og ensilage

1. Der skal altid være en opbevaringskapacitet til rådighed for husdyrbrugets husdyrgødning på mindst 9 måneder.
2. Gyllebeholderne skal inspiceres mindst en gang om året, og evt. vedligeholdelse skal udføres.

Spildevand

1. Vask af maskiner og redskaber på anlægget skal ske på fast, tæt plads med afløb til gyllebeholder eller anden opsamlingsbeholder.
2. Overfladevand fra ensilagebeholder skal enten ledes til gyllebeholder eller til opsamlings-brønd, der leder til sprinkleranlæg. Dimensionering af brønd og sprinkleranlæg samt placering af sprinklere skal være i overensstemmelse med anvisninger i Landbrugs Byggeblad vedr. udsprinkling af ensilagesaft og restvand (seneste reviderede udgave).
3. Øvrige befæstede arealer renholdes ved spild. Her må ikke opbevares husdyrgødning og foderrester. Vand herfra kan afledes til jorden.

Olie

1. Tankning af diesel skal til enhver tid ske på en plads med fast og tæt bund, enten med afløb til olieudskiller eller således at spild kan opsamles, og at der ikke er mulighed for afløb til jord, kloak, overfladevand eller grundvand.
2. Smøreolie, hydraulikolie, motorolie og lignende skal opbevares på en sådan måde, at der ikke opstår risiko for forurening: I egnede beholdere, under tag, på tæt bund uden afløb og med en opkant, der giver mulighed for opsamling af et volumen svarende til indholdet af den største beholder.

Uheld og risici

1. Ved driftsuheld, hvor der opstår risiko for forurening af miljøet, er der pligt til øjeblikkelig at anmelde dette til Alarmcentralen på 112 og følgende straks at underrette Tilsynsmyndigheden, Vesthimmerlands Kommune Miljøafdeling 99 66 70 00.
2. Der skal på husdyrbruget være en beredskabsplan, der fortæller hvornår og hvordan der skal reageres ved uheld, som kan medføre konsekvenser for det omgivende miljø.
3. Planen skal løbende revideres og gennemgås sammen med tilsynsmyndigheden ved det ordinære tilsyn.

## Tilsyn, kontrol og egenkontrol

1. Dato for inspektion samt reparation af gyllebeholderne skal angives i logbog.
2. Driftstop på skaber skal noteres i logbog med angivelse af årsag og varighed.
3. logbøger, servicefaktura, registrering fra datalogger eller lignende, der dokumentere af skraber er i drift og vedligeholdes, skal opbevares på husdyrbruget i mindst 5 år og forevises på tilsynsmyndighedens forlangende.

## Ophør

1. Hvis en fritstående gyllebeholder (gyllebeholder 2 eller 3) ikke har været anvendt i to på hinanden følgende år, skal den være fjernet inden udgangen af det tredje år.

# Kommunens vurdering

Ansøger har i projektbeskrivelsen[[8]](#footnote-9) redegjort for udvidelsen og beskrevet husdyrbrugets potentielle indvirkning på omgivelserne. Denne redegørelse, samt it ansøgningerne[[9]](#footnote-10) ligger til grunde for kommunens vurdering af udvidelsen. Udvidelsen skal foregå i 2 trin. Trin 1 er en mindre udvidelse på 114,2 kg N pr år i emission og 1.821,8 OU/s i lugt. Udvidelsen fra nudrift til trin 2 giver derimod en udvidelse i emission på 4.575,1 Kg N pr år og en lugt øgning på 51.728,8 OU/s. Det er derfor den store udvidelse, der behandles i det efterfølgende, da dette er worse case.

## Generelle forhold

Ejendommen på Vilstedevej 2, 9670 Løgstør er senest miljøgodkendt i 2016 til en udvidelse fra 286 DE til 962 DE. Denne udvidelse skulle foregå i 3 trin og indeholde opførelse af et nyt malkecenter, kostald, støbt plads til kalvehytter, ensilageplads og 2 gyllebeholdere. Dette projekt blev ikke realiseret. Det er kun det nye anlæg til kalve, der blev opført.

Ansøger søger nu om miljøgodkendelse efter § 16a til, på lignende vis, at udvide kvægbruget, så der kan produceres flere køer, samtidig med at kvierne kan blive på ejendommen. Denne godkendelse foregår ligeledes i trin. I trin 1 søges om en produktionsændring, således at der kommer mere fleksibilitet i brugen af det eksisterende staldeanlæg. I trin 1 søges der også godkendelse til udnyttelse af enkelte uudnyttede produktionsarealer i eksisterende bygninger. Trin 2 omfatter opføres en kostald, et malkecenter og 2 gyllebeholdere. Endvidere ønskes opført 1 ensilageplads med udsprinklingsanlæg og en møddingsplads. Disse kan opføres og benyttes under begge trin.

Denne godkendelse omfatter hele ejendommen. Eksisterende godkendelser efter husdyrbrugloven bortfalder derfor med udnyttelse af indeværende godkendelse. Trin 1 i godkendelsen betragtes som fuldt udnyttet, når afgørelsen er meddelt i sidste instans, da projektet ikke omfatter byggeri.

## Anlæggets placering

Ansøger har i projektbeskrivelsen beskrevet husdyrbrugets beliggenhed og planmæssige forhold.

Ejendommen ligger i et karakteristisk morænelandskab med spred bebyggelse i form af større og mindre gårde, ca. 6 km sydøst for Løgstør. Ejendommen ligger frit ud til Aarsvej. Der søges om en væsentlig udvidelse med 2 store bygninger. Kostald og malkecenter ønskes opført nord for det nuværende anlæg og i samme stil og materiale som det eksisterende. Det vil sige i røde mursten med eternittag. Bygningerne ønskes opført parallelt med kviestalden, med gavlen ud mod Aarsvej. På denne måde kommer det ikke til at synes stor for forbipasserende. Der er sat vilkår om, at der skal laves beplantning mod nord som bryder bygningsfladen og får bygningerne til at smelte sammen med landskabet. Beplantningsplanen fremgår af projektbeskrivelsens bilag 3. Med de nye bygninger vil anlægget blive stort, men harmonisk, idet det følger en naturlig linje i landskabet og vejnettet. Det opføres desuden i en byggestil, der er i tråd med de eksisterende bygninger og det vil fortsat ligne traditionelt landbrugsbyggeri. Det vurderes derfor, at byggeriet ikke vil skæmme i landskabet eller havde industriel karakter.

Kostalden og malkecenteret overholder alle husdyrbruglovens afstandskrav. Der bygges ikke ind over byggelinjer og byggeriet er ikke i strid med de kommunale og lokale planer for området. Der ønskes dog at bygge i et område, der er udpeget som kulturarvs areal. Der må gerne bygges i området, men det skal ske i samråd med Aars museum. Ansøger forklarer, at opførelsen er erhvervsmæssig nødvendig for ejendommens drift. Det vurderes derfor, at staldene kan opføres som ansøgt, når krav til materiale og udformning fastholdes med vilkår.

Møddingspladen ønskes opført ved kalvehytterne. Denne placering overholder alle husdyrlovens afstandskrav i §§ 6 – 8, undtagen afstandskarv til ikke almen vandforsyning. Møddingspladsen ønskes opført 20 m fra ikke almen vandforsyning. Der ligger flere stalde mellem boring og mødding. Det vurderes ikke, at denne placering vil havde indflydelse på boringen, når den opføres efter gældende lov, så møddingsvand opsamles i gyllesystemet og det sikres, at der ikke kan løbe overflade vand fra pladsen. Både kalvebokse\_2, Hesteboks, Kalvehytter 1,2 og 3 samt kalveboks\_1 og kvier ligger indenfor 25 m af broringen. Disse er eksisterende staldbygninger, der skal derfor ikke gives dispensation til deres placering. Mødding vurderes at være nødvendig for ejendommens drift.

Gyllebeholderen ønskes opført fritliggende, uden tilknytning til ejendommens hidtidige bebyggelsesarealer, ca. 250 m øst for ejendommen. Beholderne er erhvervsmæssigt nødvendigt for ejendommens drift, da der ellers ikke er kapacitet nok på ejendommen til flydende husdyrgødning. Placeringen er valgt af hensyn til både markdriften og trafikale forhold. Hvis beholderne ligger v. husdyranlægget, vil antallet af tranporterne fra Vilstedvej og over Aarsvej øges, hvilket ikke er hensigtsmæssig, da denne vej er meget trafikeret. En placering på Vilstedvej 2 vil derfor sandsynligvis medføre unødige trafikale gener. Placeringen på Lundbyvej giver bedre kørselsmuligheder til markerne. Placeringen på marken er valgt så det giver mindst påvirkning af oversigtsforholdene på Aarsvej, og færrest mulige gener for Lundbyvej 2. Der vil ikke være transport fra staldbygningerne til gyllebeholderne, da gyllen pumpes til beholderne.

Gyllebeholderne placeres nord-syd på marken, så langt mod nord som muligt. Der er stillet vilkår om, at der skal skærmende beplantning op omkring beholderne, og at beholderne skal fjernes, hvis de ikke bruges i to på hinanden følgende år. Beplantningen skal følge beplantningsplanen som fremgår af projektbeskrivelsens bilag 3. Læbæltet skal bestå af egnstypiske arter. Landskabet stiger mod nord, så beholderne vil blive skjult af bakkedraget fra nord. Det er derfor ikke nødvendigt at sætte læbælte mod nord. Hvis ansøger vælger kun at bygge en beholder, er det sikret med vilkår, at det skal være den nordligste beholder, da det er den mest optimale placering af den ene beholder i forhold til landskab og naboer.

Gyllebeholder overholder alle husdyrlovens afstandskrav i §§ 6 – 8 undtagen afstand til naboskel. Gyllebeholder ønskes opført kun 10 m fra naboskel mod nord, dermed er afstandskrav om 30 m til naboskel ikke overholdt. Den nordlige matrikel er en mark uden beboelse. Afstandskravene er overhold til nærmeste beboede matrikel, beliggende mod syd. Afstandskravet til selve beboelsen er ligeledes overholdt. Den sydlige beholder opføres også tæt på vej og naboskel mod syd. Da gyllebeholderen overholder afstandskarv til Lundbyvej er afstanden til naboskel på den anden side af vejen ikke omfattet af afstandskravet.

Med de anførte vilkår til indpasning og placering af byggeri i landskabet er det Vesthimmerlands Kommunes vurdering, at udvidelsen ikke vil tilsidesætte de landskabelige værdier eller er i konflikt med planer for udvikling i kommunen.

## Gener fra husdyrbruget

Ansøger har beskrevet de potentielle gener fra husdyrbruget. Der er redegjort for tiltag, der sikrer de omkringboende mod væsentlige gener i form af lugt, støv, støj, lys, rystelser, fluer og uhygiejniske forhold. Der ligger 3 ejendommen, der alle har under 100 m til ejendommen. Især Vilstedvej 4 og Lundbyvej 2 ligger meget nært ved ejendommen og dennes indkørselsveje, hvorfor disse er ekstra udsat i forhold til støv og støj fra eksempelvis transport.

Der er flere aktiviteter på et kvægbrug, der potentielt kan give anledning til gene for de omkringboende. Især transport som kan give anledning til støj, støv og rystelser. Det forventes ikke at transporten vil øges væsentligt. Der skal benyttes mere foder, men da kapaciteten af transporten kan øges, behøver antallet af transporter ikke at stige. Der sker på sigt en reduktion i behovet for at transportere kvier, når disse kan forblive på ejendommen. Store dele af gyllen vil fremover bliver transporteret i rør fra stalden til de nye gyllebeholdere ved Lundbyvej 5. Dette vil reducere behovet for transport fra ejendommen på Vilstedvej 2, men der vil omvendt opstå transport fra disse beholdere. De interne transportveje er asfalterede, dermed reduceres potentialet for støv fra ejendommen. Foderblanding og udfordring givere ligeledes anledning til støv og støj. Dette gøres dog primært indendørs hvorfor generen vil minimeres.

Ejendommen ligger lige ud til statsvejen Aarsvej. Lyset i øst gavlen af kviestalden er sensorstyrret. Der vil komme flere lyskilder fra anlægget i takt med udvidelsen. Staldbelysning er slukket eller nedsat udenfor normal arbejdstid.

Endelig kan ejendommen også give anledning til skadedyr. Hvis der opdages skadedyr kontaktes kommune. Derudover er der fokus på daglig hygiejne for at holde problemet nede.

De beregnede ukorrigerede lugtgeneafstandene på hhv. 137, 485 og 682 meter til nærmeste nabo, samlede bebyggelse og by er alle overholdt. De reelle afstande på 191 til naboen på Lundbyvej 2, og ca. 6 km til byzone i henholdsvis Gatten og Løgstør, er dermed overholdt med god margin. Vildblæs ligger 501,3 væk. Det er derfor meget tæt ved den korrigerede lugtgeneafstand, som er på 501,4 m. Men også her er lugtgeneafstanden overholdt og det forventes ikke, at anlægget vil give anledning til lugtgener.

Kommunen har fastholdt tiltag til reduktion af gener, så som fornuftigt hygiejne, skadedyrsbekæmpelse og neddrosling lys med vilkår. Med de beskrevne tiltag og vilkår forventes det ikke, at de omkringbeboende vil udsættes for unødig gene. Det er kommunens vurdering, at beliggenhed samt beskrevne tiltag sikrer, at ejendommen ikke vil give anledning til væsentlige gener for de omkringboende. Skulle udvidelsen mod forventning alligevel forårsage gene for eksempel i form af støj eller lugt, har kommunen også med vilkår sikret muligheden for at skride ind.

## Forurening fra husdyrbruget

Ansøger har beskrevet den potentielle forurening fra husdyrbruget. Der er redegjort for tiltag, der forebygger og begrænser forureningen af luft, vand, jord og undergrund. Herunder er der redegjort for følgende forureningskilder; ammoniakfordampning fra staldene, opbevaring, håndtering og udbringning/bortskaffelse af husdyrgødning, spildevand, affald, råvarer, olie og andre hjælpestoffer samt arbejdsgang ved driftsforstyrrelser og uheld. Husdyrgødning, råvare, hjælpestoffer og affald håndteres, udspredes eller bortskaffes efter gældende regler og kommunens affaldsregulativ. Der er endvidere lavet en beredskabsplan for ejendommen. Det er kommunens vurdering, at ejendommen fortsat bør opdatere denne, selv om dette ikke er et lovmæssigt krav. Det er derfor fasthold med vilkår.

Der er i ansøgningsmaterialet redegjort for at godkendelsesbekendtgørelsens beskyttelsesniveauer for ammoniakfølsomt natur er overholdt, endda med god margin, for både trin 1 og trin 2.

Nærmeste ammoniak følsom natur omfattet af kategori 1 i husdyrbrugloven er ”De Himmerlandske Heder”, beliggende ca. 1 km syd, sydøst fra ejendommen. Disse områder modtager 0,1 kg N pr. ha pr. år. Det nærmeste naturområde betegnet kategori 2 i husdyrbrugloven er nogle heder beliggende ca. 1,8 km sydøst for ejendommen, samt et overdrev beliggende ca. 1,9 km mod øst. Disse områder modtager ligeledes 0,1 kg N pr ha pr år. Endelige findes der nogle overdrev og heder som pga. deres størrelse kun er beskyttet som kategori 3 i husdyrbrugloven. Disse ligger mindst 750 m fra anlægget. Det område, der bliver påvirket mest, påvirkes med 0,3 kg N pr ha pr år totalt. De påvirkes ikke med en merdeposition på over 0,2 kg N i forhold til i dag. Den maksimale deposition af ammoniak til kategori 1-, 2- og 3-natur er overholdt og det er kommunens vurdering, at der ikke vil være en væsentlig påvirkning af de nævnte områder.

Ejendommen ligger heller ikke tæt på områder beskyttet efter naturbeskyttelseslovens[[10]](#footnote-11) § 3, som ikke er ammoniak følsomt. Det nærmeste område er en sø på over 100 m2 beliggendesyd for ejendommen, emissionen til denne sø øges med 0,4 kg N til 0,5 kg N pr ha pr år. Da det er under 1 kg N pr ha pr år ogdasøen ikke er ammoniak følsom, vurderes denne belastning ikke at være tilstandsændrende.

Nærmeste forekomsten af Bilag IV arter, rødlistearter eller fredet arter er et fund af strandtudse i nærheden af en sø ca. 1 km fra anlægget, tæt på Vindblæs Hede. Der vil ikke være en stor deposition til området over denne afstand. Da naturens tilstand ikke vurderes at blive ændret, vurderes udvidelsen ikke at ville ændre tudsens levesteder heller.

Pga. de relativt store afstande til ammoniak følsom natur bliver den omkringliggende natur ikke påvirket væsentligt af den ansøgte udvidelse, selv om udvidelsen er stor. Der er derfor kommunens vurdering af projektet ikke vil forringe tilstanden af beskyttede naturtyper eller påvirke truede dyre- og plantearter, såvel i som uden for Natura 2000 områder.

## Bedste tilgængelige teknologi (BAT)

I projektbeskrivelsen har ansøger redegjort for, at husdyrbruget er indrettet og drives således, at de nødvendige foranstaltninger for at forebygge og begrænse forurening ved anvendelse af BAT er truffet.

Den vejledende sum for anlæggets ammoniak tab er 6.100 kg NH3-N/år. BAT for det eksisterende anlæg er udregnet i forbindelse med den tidligere miljøgodkendelse. Da der bygges nyt i dette projekt skal BAT dog vurderes på ny. Den nye kostald opføres med fast drænet gulv hvilket er BAT, hvorimod drivgangen mellem malkecenter og malkestald opføres med spalter. Spalter er ikke BAT. Det har en emission samlet set som ligger 39 kg NH3-N/år over BAT gulvet. De resterende arealer opføres med dybstrøelse, hvilket også vurderes at være BAT, når der sikres en tør overfalde. Staldens faktiske ammoniak emission bliver derfor er 6.139 kg NH3-N/år. Det er 39 kg NH3-N/år over niveau, hvilket svare til meremissionen fra drivgangens spaltegulv i forhold til reference gulvsystemet, som er fast drænet gulv med skrab og ajleafløb.

Der er i ansøgningen redegjort for, at det ikke vil være praktisk muligt eller proportionalt at opføre en drivgang med fast drænet gulv og med skraber og ajleafløb. Skaberen vil skulle skrabe vinkelret på skaberne i kostalden, hvilket ikke er muligt. Derudover er der redegjort for, at det vil koste ca. 464 kr. pr. reduceret kg N. Forsuring vil koste ca. 1.602 kr. pr. kg reduceret N at indfører. Da det ikke er proportionalt at indføre teknik, der koster mere en 100 kr. pr reduceret kg N er disse løsninger for dyre. Ligeledes er det jf. teknologiblad om fast overdækning af gyllebeholdere ikke BAT at overdække gyllebeholdere på en kvægstald. Derfor har ansøger forslået nyt BAT niveau til 6.139 kg N pr år. Den samlede emission for stald og lager bliver dermed 7.431 kg NH3-N/år.

Det er kommunens vurdering, at der er gjort det tekniske mulige for at leve optil BAT og at det ikke er proportionalt at hente de sidste 39 kg N pr år.

Ejendommen er ikke et IE brug. Derfor er der ikke skærpede krav til energi- og råvareforbruget eller beredskabsplan med fokus på at forebygge uheld samt begrænse konsekvensen af disse hvis de alligevel opstår. Disse faktorer er dog allievel fokuspunkter på ejendommen. Der er i ansøgningen derfor redegjort for at energiforbruget holdes nede ved varmegenanvendelse fra malkekøling, automatisk og energi effektiv belysning, brug af laveenergi pumper mm. Ligeledes er der fokus på reduktion og genanvendelighed af vand.

Kommunen vurderer, at der på ejendommen er gjort det proportionalt mulige for at leve op til BAT, hvorfor ansøgeres forslag til BAT niveau accepteres.

## Samlet vurdering

Kommunen vurderer, at ansøger har redegjort for at ændringen af kvægbruget, i forhold til omgivelsernes sårbarhed og kvalitet, ikke vil indebære væsentlige indvirkninger på miljøet. Kommunen har fastholdt tiltag til reduktion af gener og forurening med vilkår.

Det er kommunens vurdering, at husdyrbruget kan drives på en måde, som er forenelig med hensynet til omgivelserne. På den baggrund vurderer kommunen, at udvidelsen af staldanlægget, der giver mulighed for et større malkekvæghold, ikke vil medføre væsentlige miljømæssige påvirkninger, når de anførte vilkår overholdes.

# Øvrige oplysninger

## Andre tilladelser

Denne miljøgodkendelse omhandler kun godkendelse efter miljølovgivningen. Anmeldelse og godkendelse efter f. eks. byggelovgivningen er ikke omfattet heraf. Evt. byggeri og ændringer skal derfor anmeldes særskilt med tilhørende nødvendige beskrivelser og tegningsmaterialer.

Da der bygges i et område, der er fredet fortidsminde skal Aars museum rådføres under byggearbejdet.

Ansøgning om ny udkørsel til Aarsvej samt rørføring under Aarsvej skal søges og eventuelt tilladelse skal indhentes hos vejdirektoratet, da Aars er en statsvej.

Det er din pligt som ejer at opdatere BBR når arbejdet er udført.

Jord, der flyttes i forbindelse med etablering af ensilagepladsen, må normalt udlægges i et ca. 50 cm tykt lag på arealer, der ikke er omfattet af naturbeskyttelseslovens § 3. Er du i tvivl, så kontakt mig.

Hvis udvidelsen medfører, at indvindingen overskrider vandindvindingstilladelsen, skal der ansøges om en ny vandindvindingstilladelse.

## Offentliggørelse

Projektet har været i foroffentlighed på kommunens hjemmeside i 14 dage i perioden 12. til 26. maj 2020. Vesthimmerlands Kommune har ikke modtaget bemærkninger i forbindelse hermed.

Udkastet til godkendelsen har været i høring i mindst 30 dage, i perioden d. 2.februar – 5. marts 2021.Der er ikke kommet bemærkninger i denne forbindelse.

Afgørelsen er annonceret på kommunens hjemmeside d. 8. april 2021.

## Tilsynsmyndighed

Vesthimmerlands Kommune er tilsynsmyndighed og har ret til, på et hvert tidspunkt at kontrollere, at ovennævnte vilkår og forudsætninger i miljøgodkendelsen overholdes.

## Klage og søgsmål

Du kan klage over kommunens afgørelse indtil 4 uger efter modtagelsen. Alle, der har væsentlig individuel interesse i sagen, samt en række foreninger og organisationer kan klage.

Klagen indsendes via hjemmesiden Nævnenes Hus <https://naevneneshus.dk/>. Klagen skal være modtaget senest d. 6. maj 2021.

Der kan være gebyr på at klage. Reglerne kan du ligeledes se på hjemmesiden Nævnenes Hus.

Hvis kommunens afgørelse ønskes afprøvet ved en domstol, skal et evt. sagsanlæg i henhold til loven være anlagt inden 6 måneder efter, at afgørelsen er meddelt.

Vi gør opmærksom på, at du, som part i sagen, har ret til fuld aktindsigt.

## Underretning

Følgende myndigheder, institutioner og personer er underrettet om denne afgørelse og har modtaget kopi af denne miljøgodkendelse.

Ejer: Michael Vestby Engemann [engeman74@gmail.com](mailto:engeman74@gmail.com)

Konsulent: Nathalia Andersen [naa@agrinord.dk](mailto:naa@agrinord.dk)

Godkendelsen er endvidere jfr. generelle bestemmelser i loven sendt til:

Styrelsen for Patientsikkerhed [TRNord@stps.dk](mailto:TRNord@stps.dk)

Det Økologiske Råd [husdyr@ecocouncil.dk](mailto:husdyr@ecocouncil.dk)

Danmarks Naturfredningsforening [dnvesthimmerland-sager@dn.dk](mailto:dnvesthimmerland-sager@dn.dk)

DN Vesthimmerland [vesthimmerland@dn.dk](mailto:vesthimmerland@dn.dk)

Danmarks Fiskeriforening [mail@dkfisk.dk](mailto:mail@dkfisk.dk)

Ferskvandsfiskeriforening [nb@ferskvandsfiskeriforeningen.dk](mailto:nb@ferskvandsfiskeriforeningen.dk)

Danmarks Sportsfiskerforbund [post@sportsfiskerforbundet.dk](mailto:post@sportsfiskerforbundet.dk)

lbt@sportsfiskerforbundet.dk

Dansk Ornitologisk Forening natur@dof.dk

DOF - Nordjylland [vesthimmerland@dof.dk](mailto:vesthimmerland@dof.dk)

## Stamdata

|  |  |
| --- | --- |
| Titel | § 16a Godkendelse af husdyrbrug |
| Godkendelsesdato | 8. april 2021 |
| Adresse | Vilstedvej 2, 9670 Løgstør |
| Ansøger og ejer | Michael Vesterby Engemann |
| CVR-nr. | 19 861 171 |
| CHR-nr. | 31 452 |
| Matr. Nr. | 8p Oudrup by, Oudrup |
| Telefon og E-mail | 98 68 32 06 |
| Ansøgers konsulent | Nathalia Andersen, naa@agrinord.dk |
| Udarbejdet af | Pernille Bildsøe Lynggaard |
| Kontrolleret af | Bente Nors |

Vesthimmerlands Kommune

Vester Boulevard 7

9600 Aars

Telefon: 99 66 70 00

www.Vesthimmerlands.dk

post@Vesthimmerlands.dk

# Bilag

## Projektbeskrivelse og konsekvensvurdering

## Beplantningsplan

## Ansøgningsskemaer – ikke vedhæftet kan rekvireres

Skema 212 402 (ansøgning)

Skema 216 980 (scenarie beregning – trin 1)

1. Lov nr. 1572 af 20-12-2006 om miljøgodkendelse m.v. af husdyrbrug (husdyrbrugloven)( med senere rettelser) [↑](#footnote-ref-2)
2. Matrikel nr. 3o Oudrup By, Oudrup [↑](#footnote-ref-3)
3. Afsnit 7.1 [↑](#footnote-ref-4)
4. I Afsnit 5 [↑](#footnote-ref-5)
5. Stalden er udformet lidt utraditionelt med 3 sektioner med fast gulv og en med spalter. Sektion 6.2 og 6.3 er samlet vores estimat af den faktiske gulv profil [↑](#footnote-ref-6)
6. Jf. § 16 i gødningsbekendtgørelsen (bek. nr. 1176 af 23-07-2020 om miljøregulering af dyrehold og om opbevaring og anvendelse af gødning) [↑](#footnote-ref-7)
7. matrikel nr. 8p Oudrup By, Oudrup [↑](#footnote-ref-8)
8. Ses i afsnit 7.1 [↑](#footnote-ref-9)
9. Skema ID: 212 402 (ansøgning) samt 216 980 (scenarie: trin 1) [↑](#footnote-ref-10)
10. Lov nr. 9 af 03-01-1992 om naturbeskyttelse (med senere ændringer) [↑](#footnote-ref-11)